Les festes de Benipeixcar tornaran de l'1 al 10 de julio
29 juny 2022

## Les festes de Benipeixcar tornaran de l'1 al 10 de julio29 juny 2022Última actualització: 29 juny 2022

![](../gestion/img/4674983c499955dfa4a38450ad7135fefa84f2bccceb29a0ee0fe8d882b3af9f.jpg)  
  

Benipeixcar tornarà a celebrar les seus festes patronals els deu primers dies del mes juliol després d'un llarg parèntesi per la pandèmia. Així ho han presentat a roda de premsa la presidenta de la Junta de Districte, **Amparo Victoria**, i el president de l'Associació de Veïns del barri, **José Juan López**.

La festivitat s'encetarà el divendres 1 de juliol a les 20 hores amb la presentació del llibre "Benipeixcar en festes". Durant els següents dies es podrà gaudir d'un ampli ventall d'esdeveniments per a tots els públics com: passacarrers, sopars, actuacions musicals, cercaviles, cinema d'estiu, monòlegs... Finalment, la cloenda serà el diumenge 10 de juliol a les 20 hores amb una traca de colors i un castell de focs d'artifici a càrrec de la pirotècnica Borredà.

"Benipeixcar viurà plenament les festes del retrobament, de l'esperança, del retorn de tot allò que fa tant de temps portem esperant: les revetles, els sopars amb amistats i familiars, els actes més entranyables i tradicionals..." ha anunciat Victoria. A més, ha afirmat que "recuperem una festa participativa, divertida i acollidora, la qual és nexe d'unió entre els veïns del barri".

"Després d'uns anys de pandèmia, anem a fer unes festes per a intentar tornar a la normalitat", ha contextualitzat López. A banda de posar en valor alguns esdeveniments com l'ofrena de flors o la benedicció de vehicles, el president de l'associació de veïns de la barriada ha destacat l'exposició fotogràfica que se celebrarà el divendres 1 de juliol i la presentació d'un mural el 2 de juliol ubicat al carrer Arcàngel que reflecteix els agutzils que abans donaven inici a les festes. "Aquest esdeveniment no ha estat present al llibret de festes perquè s'ha confirmat a última hora", ha conclòs López.

[Documentos adjuntos](../gestion/documentos/cdc31a0cc808016008b043f0eb26826c106a94e135ceabcf26d0be9523417010.pdf)

[Twittear](https://twitter.com/share)